એ તો સુવિદિત છે કે સેક્શન ૮૦-સીની અસર ગણનાપાત્ર પગારદારોને અસર કરતી કલમ છે જેમાં કરદાતા દ્વારા જીવન વીમા, પ્રોવિડન્ટ ફંડ કે અન્ય બચત યોજનાઓમાં કરાતા રોકાણને કરમુક્તિ મળે છે અને ૨૦૧૪-૧૫ના બીજેપી સરકારના પ્રથમ બજેટ વખતે નાણા પ્રધાન અરુણ જેટલીએ આ કરમુક્તિ મર્યાદા રૃા. ૧.૫૦ લાખથી વધારી રૃા. બે લાખની કરી હતી અને કરમુક્ત આવકની મર્યાદા પણ રૃા. બે લાખથી વધારી રૃા. ૨.૫૦ લાખની કરી હતી. આની અસર હેઠળ સરકારની કર આવકમાં આશરે રૃા. ૨૨,૦૦૦ કરોડનો ઘટાડો અંદાજાયો હતો જેની ખરી અસર અને ઘટાડો તો આવનાર બજેટ વખતે જાહેર થશે ત્યારે જ ખબર પડશે, પણ આવી સવલતો છતાં આપણો બચત દર નાણાકીય વર્ષ ૨૦૦૮માં જીડીપીના ૩૬.૮ ટકા હતો તે નાણાકીય વર્ષ ૨૦૧૩માં ઘટીને ૩૦ ટકા જેવો રહ્યો હતો. આવી કર રાહતોની સીમા વધારવાના આશય તરીકે રિઝર્વ બેન્કના ગવર્નર રઘુરામ રાજને ૮૦-સી કલમમાં વધારો કરી તેને રૃા. ત્રણ લાખથી રૃા. ચાર લાખ કરવાની હિમાયત અગાઉ કરી હતી, પણ હવે તે પણ માને છે કે આવી સીમા વધારાની કવાયત કરવાના બદલે જો આ છૂટછાટો વધારીને રૃા. ચારથી પાંચ લાખ સુધીની કરાય તેમ જ આવક મર્યાદા પરના કરનો દર પણ સુયોજિત કરાય તો હાલ રૃા. ૧૦ લાખની આવક પરના ૩૦ ટકાના દરના લીધે આવા કરદાતાઓ કર બચાવવા તેમની આવકો છૂપાવવા મજબૂર થાય છે. હાલ આવા કરદાતાઓનું પ્રમાણ ટકાવારીની દ્રષ્ટિએ ભલે ૧.૧ ટકા હોય, પણ તેમના દ્વારા ચૂકવાતો કર કુલ કરના ૬૩ ટકા જેટલો થાય છે.